Patrick Reed og kylfusveinninn Kessler Karain.vísir / getty Kylfusveinn Bandaríkjamannsins Patricks Reed hefur verið rekinn úr Forsetabikarnum í golfi fyrir að hrinda áhorfanda . Áhorfendur hafa verið duglegir við að láta Reed heyra það undanfarna þrjá daga . Hann er ekki vinsælasti maðurinn í golfheiminum eftir að hann fékk tveggja högga víti á sig á Hero World Challenge mótinu í síðustu viku fyrir að færa sand til að bæta stöðu sína . Kessler Karain , kylfusveinn og mágur Reeds , fékk nóg af hrópum og köllum áhorfenda í Melbourne í nótt og eftir þriðju umferðina hrinti hann áhorfanda . Í kjölfarið var hann rekinn úr mótinu . Í yfirlýsingu frá Karain sagði hann að hlutverk kylfusveins sé að verja kylfinginn sinn og að áhorfandanum hefði ekki orðið meint . Eina sem hefði gerst var að hann sullaði niður bjór . „ Það er ekki til kylfusveinn sem skilur mig ekki , “ sagði Karain sem verður fjarri góðu gamni þegar Reed keppir í tvímenningi á lokadegi Forsetabikarsins í nótt . Þar mætir Reed C.T. Pan . í tvímenningnum í nótt . Reed hefur tapað öllum leikjum sínum í Forsetabikarnum til þessa . Heimsúrvalið er með tveggja vinninga forskot á bandaríska liðið fyrir lokadaginn . Bein útsending frá lokadegi Forsetabikarsins hefst klukkan 23:00 á Stöð 2 Golf . Aðeins einni umferð er ólokið í Forsetabikarnum í golfi .